b'\n_START_ARTICLE_\nShenzhou 3\n_START_SECTION_\nH\xc3\xb8ydepunkter fra ferden\n_START_PARAGRAPH_\nDette var det f\xc3\xb8rste Shenzhou-fart\xc3\xb8yet som faktisk kunne b\xc3\xa5ret med seg mennesker ombord, og et av hovedm\xc3\xa5lene for ferden var \xc3\xa5 teste systemene som trengs for \xc3\xa5 holde liv i mennesker i verdensrommet. Romskipet fraktet med en testdukke, for \xc3\xa5 simulere det fysiologiske signalene til et menneske, slike som bl.a puls, pust og spise m\xc3\xa5ltider._NEWLINE_Oppskytingen hadde v\xc3\xa6rt utsatt flere m\xc3\xa5neder pga endringer i designet. Det hadde v\xc3\xa6rt tenkt at Shenzhou 3 skulle bruke et nytt interi\xc3\xb8r-design, men gjennomf\xc3\xb8ringsproblemer bet\xc3\xb8d at en vendte tilbake til den forrige utgaven. Raketten og romfart\xc3\xb8yet ble rullet ut p\xc3\xa5 oppskytingsrampen i mars 2002. Oppskytingen av Shenzhou 3 ble observert av flere fremst\xc3\xa5ende kinesiske politikere og milit\xc3\xa6re._NEWLINE_Romskipet sin bane ble endret ved man\xc3\xb8vrer 29. mars og 31. mars, begge gangene for \xc3\xa5 \xc3\xb8ke banens h\xc3\xb8yde._NEWLINE_Shenzhou 3 hadde med seg totalt 44 eksperimenter ombord. Instrumentene inneholdt bl.a sensorer for skydekke, str\xc3\xa5lingsdeteksjon, ultrafiolett sollys. Romskipet bar ogs\xc3\xa5 med et kamera som sendte tilbake bilder av Jorden sett gjennom vinduet p\xc3\xa5 kapselen. Radiosystemet ble testet ved \xc3\xa5 avspille en ferdig-innspilt kvinnelig stemme._NEWLINE_Landingskapselen landet trygt etter 107 oml\xc3\xb8p rundt Jorden. Kretsl\xc3\xb8p-modulen forble i bane til november 2003. Flere endringer av banen ble utf\xc3\xb8rt i tiden etter at landingskapselen hadde forlatt kretsl\xc3\xb8p-modulen.'